दूसरी तरफ मीडिया में उसके ज़ैद और आईएसआईएस से जुड़े होने की खबरें आने लगीं। इशराक ने बताया कि उससे ज़ैद और उससे सम्बंध के बारे में सवालात किए जाते रहे और यातना भी दी गई। इन घटनाओं को लेकर क्षेत्र में कई तरह की आशंकाएं हैं। यह सवाल भी उठ रहा है कि विगत में आईएसआई को देश की सैनिक और संवेदनशील सूचनाएं देने के आरोप में मध्यप्रदेश से विश्व हिंदू परिषद और बजरंग दल के पदाधिकारी और कार्यकार्ताओं की गिरफ्तार हुई थी तो उनके रिश्तेदारों और पड़ोसियों के साथ भी क्या इसी तरह का सलूक किया गया था?